Iesselmaer

't Iesselmaer is e maer in Nederlandj. 't Is óntstange nao 't aafsloete van e deil vanne Zuderzieë. d'n Aafsloetdiek woort vóltoeadj op 28 mei 1932 enne officieel naamsverangering vónj plaats op 20 september 1932. 't Maer woort verneump nao de reveer d'n Iessel, dae dao-in oetmóndj. 't Deil vanne vreuger Zuderzieë t'n naorde vannen Aafsloetdiek wuuertj allewiel toete Waddezieë geraekendj. De Zuderzieë is óntstangen inne begin vannen dertieëndjen ieëf nao Christus, naodet zieëwater tiejes euverstruimingen 't Almaere instruimdje. De Romeine kanjen 't Almaere óngere naam Flevomaer.

Doren aanlag vannen Houtribdiek in 1976 woort 't Markermaer aafgesplits van 't Iesselmaer.

Categorie:Maere
Categorie:Geografie van Nederlandj